**Viktorīna “Eiropas Valodu diena Latvijā un pasaulē”**

**1. Cik latviešu valodas tulkotāju strādā Eiropas Savienības iestādēs (Eiropas Komisijā, Eiropas Parlamentā, ES Padomē, Revīzijas palātā, ES Tiesā, Eiropas Ekonomikas un Sociālo lietu komitejā un Reģionu komitejā)?**

1. Apmēram 1000;

2. Apmēram 150;

3. Apmēram 25.

**2. Kāpēc Eiropas Savienības iestādēs vajadzīgi latviešu valodas tulkotāji?**

1. Jo visai informācijai par Eiropas Savienības darbību, kā arī tās pieņemtajiem likumiem un noteikumiem ir jābūt pieejamiem visās Eiropas Savienības dalībvalstu oficiālajās valsts valodās;

2. Lai tulkotu Eiropas Savienības iestāžu iekšējos dokumentus;

3. Lai vācu un franču valodas tulkotājiem nebūtu garlaicīgi.

**3. Kurās Eiropas Savienības dalībvalstīs ir tādas oficiālas valodas, kurās ir mazāks runātāju skaits nekā to, kas runā latviešu valodā?**

1. Īrijā un Maltā;

2. Beļģijā;

3. Kiprā.

**4. Cik valodās ir pieejama informācija par lielāko Eiropas Savienības iestāžu - Eiropas Komisijas, Eiropas** **Parlamenta un Eiropas Savienības Padomes - darbu?**

1. Divās galvenajās valodās -- angļu un franču;

2. Piecās lielākajās valodās (angļu, franču, vācu, spāņu, itāļu);

3. Visās oficiālajās ES valodās, tostarp latviešu.

**5. Vai Latvijas premjerministrs, ierodoties uz Eiropas Savienības samitiem Eiropas Savienības Padomē, sanāksmēs runā latviski un lasa dokumentus latviski?**

1. Jā;

2. Nē;

3. Tikai tad, ja viņš/viņa nerunā angliski.

**6. Kāpēc ES Padomē tulkotājiem dažkārt nākas strādāt pa nakti?**

1. Viņiem tā labāk patīk;

2. Viņiem ir tik daudz darba, ka pa dienu netiek galā;

3. Pa nakti jāstrādā Eiropas Savienības samitu laikā, ja valsts vadītāju sanāksmes aizkavējas līdz nakts vidum vai pat visu nakti, jo dalībvalstu vadītājiem vajag sanāksmē apspriesto tekstu savas valsts valodā.

**7. Par kādu Latvijas tradicionālo ēdienu Eiropas Savienībā ir izdota īpaša regula visās Eiropas Savienības 24 valodās, ar kuru nosaka šī ēdiena pagatavošanas recepti?**

1. Par maizes zupu;

2. Par sklandrausi;

3. Par cūkgaļas karbonādi.

**8. Briselē atrodas Eiropas vēstures muzejs, kur eksponātu skaidrojums un apraksts pieejams latviešu valodā gan audioierakstā, gan rakstveidā. Kāpēc Beļģijā esošam muzejam jānodrošina informācija latviešu valodā?**

1. Jo muzeju ir līdzfinansējusi Latvija;

2. Jo muzejs ir veltīts Eiropas un Eiropas Savienības vēsturei un to ir izveidojis Eiropas Parlaments;

3. Jo no Latvijas uz Beļģiju brauc daudz tūristu.

**9. Kā Latvijas iedzīvotāji var uzzināt, kas tiek lemts Briseles augstākā līmeņa sanāksmēs?**

1. Uzzināt nav iespējams, jo Briselē viss notiek slepeni;

2. Par katru Eiropas Savienības dalībvalstu ministru padomes sanāksmi (darba kārtība, pieņemtie lēmumi) informācija tajā pašā dienā ir pieejama ES Padomes mājas lapā latviešu valodā;

3. Panorāmas ziņu raidījumā.

**10. Vai jebkurš Latvijas iedzīvotājs var vajadzības gadījumā sazināties ar kādu Eiropas Savienības iestādi latviski?**

1. Jā;

2. Labāk nevajag;

3. Sazināties ar Eiropas Savienību iespējams tikai angliski vai franciski.